Üks pikem tõlge on pooleli aga see saab valmis vast tuleva  nädal. Eks ma ise ka alles seedi seda mis siia sai pandud, ma mõtlen seda märtijuttu ja Redekoppi. Redekopi ma aga alles avastan sest just tema seostab restoratiivõiguse Girardi teooriaga. Ja ega väga tehniliseks ei taha minna, siis kaob huvi ära, mulle ikka suur plaan meeldib ennekõike, ütleme et filosoofiline plaan. Restoratiivõigus tähendab kuhugimaani kuritegevuse taaskogukonnastamist st. et ütleme et iga vald ei toida mitte aint oma sandid vaid lepitab ka omad pahad poisid ära kes istuvad laua taga ja  lepituvad. Rahutegemisringides lepituvad, kus moderaator vahendab ja ohver ja kurjategija lepivad taastavates tegevustes kokku. On siuke koolkond, eriti levinud Kanadas ja Meremaal. Ilmselt on see vähemalt osalt ka Eesti kriminaalpoliitika tulevaseks päevaks. Koolitajad ja populariseerijad on Eestis olemas aga lepitusringid veel ei tööta.